Þóra Arnórsdóttir , frétta - og dagskrárgerðarkona , hefur verið ráðin ritstjóri Kastljóss . Þóra hefur gegnt starfi aðstoðarritstjóra fréttaskýringarþáttarins og verið ritstjóri hans í fjarveru Sigmars Guðmundssonar . Sigmar mun fara í önnur störf hjá RÚV , að því er fram kemur í frétt á vef RÚV . Þátturinn er nú í sumarfríi en fer aftur í loftið þann 24. ágúst næstkomandi . Spurð hvort þátturinn muni taka einhverjum breytingum undir stjórn nýs ritstjóra , segir Þóra að það verði nú mótað . Vissulega breytist eitthvað þegar Sigmar hættir , en hann hefur verið í Kastljósi í 13 ár . „ Ég mun áfram leita til hans , “ segir Þóra í samtali við Kjarnann . Hún segir Kastljós vera mikilvægan hluta af dagskrá RÚV . Hún býst ekki við að þátturinn taki kollsteypu þótt ávallt breytist eitthvað þegar nýr ritstjóri taki við . „ Þátturinn verður enn öflugri og það verða fleiri sem munu koma að honum . Þetta skýrist allt í ágúst , “ segir hún . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .